stanford-oval/wikipedia huggingface dataset:
שגרירות גואטמלה בישראל
היסטוריה

גואטמלה הייתה בין 33 המדינות שהצביעו בעצרת הכללית של האו"ם בעד תוכנית החלוקה ב-1947, ועם קום המדינה נקשרו  בין שתי המדינות יחסים דיפלומטיים מלאים. שגרירות גואטמלה בישראל הוקמה בירושלים בשנות ה-50 של המאה ה-20 אך הועברה בשנת 1980 לתל אביב-יפו.
ב-24 בדצמבר 2017 הודיע נשיא גואטמלה, ג'ימי מוראלס על בכוונתו להחזיר את שגרירות ארצו לירושלים, ולשם כך נתן הנחיות לשגריר בישראל. גואטמלה היא המדינה הראשונה (לאחר  ארצות הברית) להעביר את שגרירותה לירושלים. ב-1 במאי 2018 הועברה השגרירות לירושלים.
ב-16 במאי 2018 נחנכה השגרירות, בטקס בו נכח נשיא גואטמלה, ג'ימי מוראלס, שרת החוץ, שר ההגנה, שר הכלכלה, נשיא הפרלמנט של גואטמאלה, נשיא בית המשפט העליון ועשרה חברי הפרלמנט של גואטמלה, לצד ראש ממשלת ישראל, בנימין נתניהו, ראש עיריית ירושלים, ניר ברקת, ושר התיירות, יריב לוין.
השגריר מ-2020 הוא אולגה הוליסה אנזוטו אגיולר.
הערות שוליים

↑  חדשות 2, ‏"יש בין המדינות ברית אחים", באתר ‏מאקו‏, 16 במאי 2018
↑    אריאל כהנא, ‏הראשונה לעלות: שגרירות גואטמלה החלה לפעול מירושלים, בעיתון מקור ראשון, 1 במאי 2018
↑  דוד קרויאנקר, שכונות ירושלים - טלביה, קטמון והמושבה היוונית, 75. וילה חנא סלאמה (לשעבר), עמוד 156, מכון ירושלים לחקר ישראל; כתר הוצאה לאור, 2002. ISBN 9650710620, 9789650710620
↑  אחרי ארה"ב: גואטמלה הודיעה שתעביר את השגרירות לירושלים, באתר וואלה, 25 בדצמבר 2017
↑   שגרירות גואטמלה עברה למשכנה החדש בירושלים, באתר הארץ, 1 במאי 2018
↑  איתמר אייכנר, שגרירות גואטמלה בי-ם נחנכה: "אהבה בין אחים", באתר ynet, 16 במאי 2018
שופרון (כדורגל)

מועדון הכדורגל שופרון (בהונגרית: FC Sopron) היה מועדון כדורגל הונגרי בעיר שופרון שבמערב הונגריה. מועדון הכדורגל לא נמנָה עם אחד המועדונים הגדולים במדינה, והתואר היחיד בו החזיקה הקבוצה הוא מחזיקת הגביע ההונגרי בשנת 2005.
הקבוצה העפילה שלוש עונות בלבד בתולדותיה למפעלים האירופיים.  העונה הראשונה הייתה עונת 2004, אז שיחקה בגביע האינטרטוטו, אך הפסידה כבר בסיבוב הראשון לקבוצת טפליצה הצ'כית.
בעונת 2005/2006 שיחקה הקבוצה בגביע אופ"א, אך הפסידה בסיבוב המוקדם השני לקבוצת מטאלורג דונייצק האוקראינית. הקבוצה חזרה לגביע האינטרטוטו בעונת 2006, אז הפסידה בסיבוב השני לקבוצת קייסריספור הטורקית.
הקבוצה פורקה בשנת 2008 על ידי התאחדות הכדורגל ההונגרית בעקבות התנהלות כספית בלתי תקינה.
שם קוד מ.ל.א.ך

| --- | --- |

כרזת הסרט
 מבוסס על:  סדרת טלוויזיה בשם זהה
 בימוי:  גאי ריצ'י
 הופק בידי:  ג'ון דייביס, סטיב קלארק-הול, ליונל ויגרם, גאי ריצ'י
 תסריט:  ג'ף קלימן, דוד וילסון, ליונל ויגרם, גאי ריצ'י
 עריכה:  ג'יימס הרברט
 שחקנים ראשיים:  הנרי קאביל, ארמי האמר, אלישיה ויקנדר, אליזבת דביקי, ג'ארד האריס, יו גרנט
 מוזיקה:  דניאל פמברטון
 צילום:  ג'יימס מת'יסון
 מדינה:  ארצות הברית
 חברת הפקה:  סרטי 360
 חברה מפיצה:  InterCom, האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  7 באוגוסט 2015
 משך הקרנה:  116 דק' 
 שפת הסרט:  אנגלית
 סוגה:  סרט פעולה, סרט חבר'ה, סרט קומדיה, סרט ריגול, סרט שוד 
 תקציב:  75 מיליון
 הכנסות:  110 מיליון (31 בדצמבר 2015)
 הכנסות באתר מוג'ו:   uncle
 אתר רשמי
 דף הסרט ב־IMDb
 
שם קוד מ.ל.א.ך (באנגלית: The Man from U.N.C.L.E) הוא סרט פעולה אמריקאי משנת 2015 בבימויו של גאי ריצ'י, אשר מבוסס על סדרת טלוויזיה משנות ה-60 של המאה ה-20 בשם זה (אנ') שנוצרה על ידי איאן פלמינג, נורמן פלטון וסאם רולף.
הצגת הבכורה באנגליה הייתה ב-7 באוגוסט 2015 ובארצות הברית ב-14 באוגוסט.
הסרט זכה לביקורות חיוביות והכניס יותר מפעם וחצי ההשקעה בו.
עלילה

בברלין של 1963, נפוליאון סולו (הנרי קאביל) היה חייל בצבא הכיבוש האמריקאי בגרמניה אחרי מלחמת העולם השנייה, נתפס כשניהל סחר שוק שחור וגנבות ובמקום לשבת בכלא, גויס ל-CIA. הוא נשלח למזרח ברלין לפגוש את גאבי טלר (אלישיה ויקנדר), מכונאית רכב ובתו של אודו טלר (כריסטיאן ברקל) מדען טילים נאצי שגויס לעבוד לטובת ארצות הברית על פיתוח נשק גרעיני לאחר המלחמה. האבא נעלם ובתו, שלא ראתה אותו מאז סיום המלחמה משתכנעת לבוא עם סולו, הם נמלטים מאיליה קוריאקין (ארמי האמר), סוכן ק.ג.ב. ועוברים את החומה.
למחרת פוגש סולו את המפעיל שלו, סנדרס (ג'ארד האריס), שמספר לו שהדוד של גבי, רודי טלר (סילבסטר גרוט (אנ')), עובד בחברת ספנות שבבעלות אלכסנדר (לוקה קלבאני (אנ')) וויקטוריה (אליזבת דביקי) וינצ'יגוורה, זוג עשיר של אוהדי נאצים שמתכוונים להשתמש באביה של טלר לבנות נשק גרעיני פרטי משלהם ולמכור אותו.
במהלך הפגישה הסתבר לסולו כי בגלל הסכנה לעתידו של העולם אם ייעשה שימוש בפצצה זו, החליטו ה-CIA וה-KGB לשלב כוחות ולפעול ביחד לניטרול הסכנה. לכן יהיה על סולו לשתף פעולה עם קוריאקין לניטרול הסכנה.
השלושה, סולו, קוריאקין וטלר נוסעים לרומא, תוך שקוריאקין וטלר מתחזים לזוג מאורס וסולו לסוחר עתיקות.
קוריאקין מקבל הנחיות לא להגיב להצקות והטרדות ולא להפגין את כוחו ולכן מאפשר לזוג פושעים לגנוב את שעון היד שלו, מזכרת מאביו שמת בגלות בסיביר. באירוע ספורט מוטורי המאורגן ומקודם על ידי הזוג וינצ'יגוורה, סולו מפלרטט עם ויקטוריה בשאיפה לשאוב מידע על אביה של גבי. קוריאקין במקביל מגלה עקבות רדיואקטיביים המעידים על כך שפרויקט הפצצה עומד בפני סיומו.
סולו וקוריאקין פורצים למספנה של וינצ'יגוורה, שם הם מתגלים ומתפתח מרדף אחרי קוריאקין. סולו וקוריאקין מצליחים לחזור לבית המלון ולהיכנס לחדריהם דקות ספורות לפני שוויקטוריה החושדת באה לבדוק האם היו הם אלו שפרצו למספנה.
וויקטוריה וסולו מבלים את הלילה ביחד. למחרת, ויקטוריה מסממת את סולו, והוא נלקח למחסן סמוך לעינויים על ידי רודי. קואיאקין מציל את סולו, סוחט מרודי את המידע שהנשק מוחבא באי מבוצר, שם טלר כבר התאחדה עם אביה.
אודו מנסה לחבל בפצצה, אך ויקטוריה שמה לב, מונעת זאת והורגת את אודו. בינתיים פונה אלכסנדר וברלי (יו גרנט), סוכן MI6 בכיר אל סולו וקוריאקין ומגלה להם שטלר היא סוכנת ה-MI6 שפועלת תחתיו.
וברלי וחייליו עוזרים לסולו וקוריאקין לחדור לאי המבוצר של וינצ'יגוורה, אלכסנדר מנסה להימלט עם ראש נפץ אך הם הורגים אותו ומגלים שזה היה ראש נפץ דמה ושראש הנפץ האמיתי נמצא בספינה, עם ויקטוריה שמתעתדת למסור אותו לרוכשים. סולו יוצר קשר עם הספינה ומחזיק את ויקטוריה מספיק זמן בשידור על מנת שאפשר יהיה לאכן את הספינה. הם משתמשים בתכונת ביות שיש לראש הנפץ, משמידים את הספינה עם הפצצה וגם ויקטוריה נהרגת.
קוריאקין וסולו מתעמתים על השליטה בדיסק עם מידע על המחקר של אודו, אולם משמידים אותו על מנת למנוע מאחת המעצמות שליטה במידע ועליונות במירוץ החימוש.
וברלי מודיע להם ולטלר כי הם עוברים להיות צוות מיוחד בשם מ.ל.א.ך ושמשימתם הבאה היא באיסטנבול.
שגרירות ארצות הברית בפודגוריצה

| --- | --- |


חותם השגרירות למעלה ומבנה השגרירות למטה
 מידע כללי
 כתובת:  Dzona Dzeksona 2 81000, פודגוריצה, מונטנגרו
 עיר:  פודגוריצה
 מדינה:  מונטנגרו מונטנגרו
 קואורדינטות:  42°26′14″N 19°15′05″E﻿ / ﻿42.43736°N 19.25144°E﻿ / 42.43736; 19.25144
 תאריך פתיחה:  5 באוקטובר 2006
 דיפלומטיה
 חלק מ:  יחסי ארצות הברית–מונטנגרו
 שגריר:  ג'ודי ריסינג ריינק (אנ')
 שטח האמנה:  מונטנגרו מונטנגרו
 מדינה מיוצגת:  ארצות הברית ארצות הברית
 https://me.usembassy.gov
 he
 
שגרירות ארצות הברית בפודגוריצה היא הנציגות הדיפלומטית של ארצות הברית במונטנגרו.
רקע

ארצות הברית הכירה בעצמאותה של נסיכות מונטנגרו בקונגרס ברלין ב-1878. היחסים הדיפלומטיים הרשמיים החלו ב-30 באוקטובר 1905, לאחר ששגרירות ארצות הברית ביוון קיבלה את האחריות על הנציגות האמריקאית במונטנגרו. לאחר מלחמת העולם הראשונה שולבה מונטנגרו בממלכת יוגוסלביה. בעקבות זאת הודיע נשיא ארצות הברית וודרו וילסון על ביטול ההכרה בנסיכות מונטנגרו ב-1920.
היסטוריה

ב-12 ביוני 2006 ארצות הברית הכירה ברפובליקת מונטנגרו והחלה לקיים עימה יחסים דיפלומטיים חודשיים אחר כך, ב-15 באוגוסט. השגרירות האמריקנית בפודגוריצה הוקמה ב-5 באוקטובר 2006, כאשר הקונסוליה האמריקאית שודרגה למעמד של שגרירות, כאשר ארלין פריל שימשה כממונה הזמנית על היחסים.
בשנת 2018 אדם יליד סרביה השליך רימון יד לעבר השגרירות ולאחר מכן פוצץ את עצמו מחוץ למבנה. השלכת הרימון אירעה בחצות, שעה שהשגרירות הייתה סגורה, וכתוצאה מכך לא היו נפגעים.
הערות שוליים

1 2  "A Guide to the United States' History of Recognition, Diplomatic, and Consular Relations, by Country, since 1776: Montenegro". history.state.gov. נבדק ב-8 בנובמבר 2023. {{cite web}}:  (עזרה)
↑  "U.S. Embassy Podgorica, Montenegro". diplomacy.state.gov. נבדק ב-8 בנובמבר 2023. {{cite web}}:  (עזרה)
↑  מונטנגרו: אלמוני השליך רימון לעבר שגרירות ארה"ב ופוצץ עצמו, באתר ynet, 22 בפברואר 2018
שחקן הקלאץ' של העונה ב-NBA

| --- | --- |
 ענף:  כדורסל
 תאריך ייסוד:  2023
 מדינות משתתפות:  ארצות הברית ארצות הברית
 זוכה:  סטף קרי
 
שחקן הקלאץ' של העונה ב-NBA  (באנגלית: NBA Clutch Player of the Year Award) הוא תואר עונתי שניתן על ידי ליגת ה-NBA לשחקן "המצטיין מבין חבריו ברגעי הקלאץ' של העונה". הפרס נקרא על שם ג'רי ווסט, שחקנה של קבוצת לוס אנג'לס לייקרס, שהיה ידוע בכינוי "מר קלאץ'" ושנחשב לאחד משחקני הקלאץ' הגדולים בכל הזמנים.
הפרס הוענק לראשונה בסיום עונת 2022/2023. הזוכה נבחר על ידי פאנל של אנשי תקשורת מתוך רשימת שחקנים המועמדים שנקבעת על ידי מאמני הליגה.
כדאי להיות זכאים לזכייה בפרס, על השחקנים להופיע לפחות ב-65 משחקים במהלך העונה הסדירה. ההשתתפות במשחק נחשבת החל מ-20 דקות משחק אישיות. עם זאת, כאשר ישנם שני משחקים בהם הופיע השחקן במשך לפחות 15 דקות, הם יכולים להיכלל בספירת 65 המשחקים. החרגות נוספות קיימות גם לשחקנים הסובלים מפציעות סיום עונה ששיחקו לפחות 62 משחקים, ולשחקנים שהושפעו מ"נסיבות בחוסר תום לב".
זוכים

| --- | --- |
^: שחקן שעדיין פעיל בליגה
*: שחקן שנבחר להיכל התהילה של הכדורסל

| עונה | שחקן | עמדה | לאום | קבוצה |
| --- | --- | --- | --- | --- |
| 2022/2023 | דיארון פוקס | פוינט-גארד | ארצות הברית ארצות הברית | מינסוטה טימברוולבס |
| 2023/2024 | סטף קרי | פוינט-גארד | ארצות הברית ארצות הברית | גולדן סטייט ווריורס |
הערות שוליים

↑  NBA 75: At No. 14, Jerry West was ‘Mr. Clutch’ and forever will be brutally honest about himself, The Athletic, 1 February 2022
↑  NBA honors Jerry West by introducing Clutch Player of the Year Award, Fox Sport, 13 December 2022
↑  מריחואנה מחוץ לרשימת החומרים האסורים: ה-NBA בדרך להסכם חדש, באתר ישראל היום, ‏1/4/2023
↑  Kings' De'Aaron Fox wins inaugural Clutch Player of Year Award, ESPN, 19 April 2023
| פרסי ליגת ה-NBA |
| --- | --- | --- |
| גביע האליפות | גביע לארי אובריאן |  |
| פרסים אישיים | MVP של העונה הסדירה • MVP של סדרת הגמר • MVP של סדרות הגמרים האזוריים • שחקן ההגנה של העונה • השחקן השישי של העונה • השחקן המשתפר של העונה • רוקי השנה • MVP של משחק האולסטאר • שחקן הקלאץ' של העונה • מאמן השנה • מנהל השנה |  |
| פרסים חברתיים | פרס האזרחות • פרס הספורטיביות • פרס השחקן הקבוצתי • פרס עזרה לקהילה • פרס לצדק חברתי |  |
| חמישיות העונה | חמישיית העונה • חמישיית ההגנה של העונה • חמישיית הרוקיז של העונה |  |
| הנצחות | קבוצת השנה ה-75 • קבוצת השנה ה-50 • קבוצת השנה ה-35 • קבוצת השנה ה-25 • פרס מפעל חיים |  |
שגרירות דרום אפריקה בוושינגטון

| --- | --- |

 מידע כללי
 כתובת:  שדרת מסצ'וסטס 3051, שכונת השגרירויות
 עיר:  וושינגטון די. סי.
 קואורדינטות:  38°55′12″N 77°03′39″W﻿ / ﻿38.91999°N 77.06086°W﻿ / 38.91999; -77.06086
 תאריך פתיחה:  1929
 דיפלומטיה
 חלק מ:  יחסי ארצות הברית–דרום אפריקה
 שגריר:  מניווה ג'והנס מלנגאו
 שטח האמנה:  ארצות הברית ארצות הברית
 מדינה מיוצגת:  דרום אפריקה דרום אפריקה
 http://www.saembassy.org
  (למפת מחוז קולומביה מוגדלת) וירג'יניה מרילנדשגרירות דרום אפריקה(למפת מחוז קולומביה רגילה) וירג'יניה מרילנדשגרירות דרום אפריקה
 
שגרירות דרום אפריקה בוושינגטון היא השגרירות הרשמית והנציגות הדיפלומטית של דרום אפריקה בבירת ארצות הברית, וושינגטון די. סי. השגרירות ממוקמת בשדרת מסצ'וסטס, שכונת השגרירויות.
היסטוריה

דרום אפריקה שלחה את הנציגות הראשונה שלה לוושינגטון בשנת 1929. בשנת 1936 החלה בנייה של מבנה שיהווה את מקומה הרשמי של הנציגות. בשנת 1949, לאחר השלמת הבנייה קיבלה הנציגות מעמד רשמי של שגרירות.
המבנה משמש כמקום מגוריו של שגריר דרום אפריקה בארצות הברית. בשנת 1964 נבנה אגף חדש שהגדיל את מבנה השגרירות. שניהם מבנים בסגנון קייפ ההולנדי עם קירות ורצפה העשויים אבן גיר במקום הטיח הסיד המסורתי. המתחם לא משרת את כל מטרות השגרירות ולכן הוא נמצא בשיפוצים.
בחצר השגרירות ניצב פסל בגובה כ-2.7 מטר של נשיא דרום אפריקה, נלסון מנדלה, יצירתו של הפסל ז'אן דויל. הפסל נחנך ב-21 בספטמבר 2013.
ראו גם

יחסי ארצות הברית-דרום אפריקה
הערות שוליים

↑  Statue of Nelson Mandela to be unveiled in DC on September 21
רועי סלומון

| --- | --- |

 לידה:  ישראל ישראל
 עיסוק:  ניורוביולוגיה, קוגניציה, מודעות, ניורו-פסיכיאטריה, ניורוקוגניציה של העצמי, מציאות ומציאות מדומה
 מקום לימודים:  האוניברסיטה העברית בירושלים  אוניברסיטת תל אביב
 מנחה לדוקטורט:  פרופ' דומיניק לאמי פרופ' רפאל מלאך
 מוסדות:  אוניברסיטת EPFL, שווייץ  אוניברסיטת ז'נבה
 תרומות עיקריות
 חקר המערכות המוחיות של ה"עצמי"  חקר מודעות עצמית בבני אדם  גילוי השפעת פעילות הלב על המודעות  חקר המנגנונים של תפישת המציאות בבני אדם
רועי סלומון (נולד ב-9 בדצמבר 1974) הוא חוקר מוח ישראלי, פרופסור חבר וראש המעבדה לחקר המודעות והעצמי במרכז הרב תחומי לחקר המוח על שם גונדה באוניברסיטת בר-אילן. החל משנת 2023, משמש כפרופסור מן המנין וראש המעבדה לחקר המודעות והעצמי במחלקה למדעי הקוגניציה באוניברסיטת חיפה.
ביוגרפיה

רועי סלומון נולד בישראל לאילן סלומון, פרופסור לגאוגרפיה באוניברסיטה העברית ולמאירה (מיקי) סלומון מנהלת מערכות מחשוב ועורכת דין. הוא גדל בירושלים והתחנך בתיכון שליד האוניברסיטה בירושלים (ליד"ה). התגייס לצה"ל בשנת 1992, שירת כלוחם ומפקד ביחידה מובחרת של חיל המודיעין ובשנת 1997, השתחרר בדרגת סגן. בין השנים 1999–2001 השלים תואר ראשון בפסיכולוגיה ותוכנית אמירים לתלמידים מצטיינים, באוניברסיטה העברית בירושלים ובין השנים 2003–2004 השלים את התואר השני בפסיכולוגיה קוגניטיבית באוניברסיטת תל אביב.
בשנת 2006, החל את לימודי הדוקטורט בחקר המוח באוניברסיטת תל אביב, בשיתוף עם מכון ויצמן למדע בנושא "המנגנונים הקוגניטיביים והמוחיים של העצמי", בהנחיית פרופ' דומיניק לאמי ופרופ' רפאל מלאך.
בשנת 2011, הצטרף כעמית מחקר במעבדה של פרופ' אולף בלנקה באוניברסיטת EPFL שבשוויץ, שם התמקד במנגנונים המוחיים של העצמי הגופני. בין השנים 2013–2015, השלים את לימודי הפוסט דוקטורט במרכז לנוירו-פרוסתטיקה באוניברסיטת EPFL בשווייץ, תחת הנחייתו של פרופ' אולף בלנקה.
בין השנים 2015–2016, שימש כמרצה באוניברסיטת ז'נבה במרכז לנוירו-פרוסתטיקה.
החל משנת 2016, סלומון משמש כמרצה בכיר במרכז הרב תחומי לחקר המוח על שם גונדה באוניברסיטת בר-אילן. בין השנים 2018–2021 היה ראש ועדת האתיקה של היחידה הרב תחומית באוניברסיטת בר-אילן ובשנת 2020, מונה לפרופסור חבר על ידי אוניברסיטת בר-אילן.
בשנת 2021, הקים סלומון את תוכנית המצוינות של מרכז גונדה לחקר המוח, אותה הוא גם מנהל.
בשנת 2023, סלומון עבר למחלקה למדעי הקוגניציה באוניברסיטת חיפה שם הוא מונה לדרגת פרופסור מן המניין.
ביוגרפיה > פעילות למען ניצולי המסיבות ברעים

בשבת ה-7 באוקטובר 2023 שהתבררו ממדי האסון בפסטיבל המוזיקה ברעים, הקים סלומון, יחד עם כמה שותפים, מערך המאפשר לנפגעי המסיבות טיפול נפשי ללא עלות. עמותת "לב בטוח" (לשעבר: נובה-הלפ), פועלת לעזור בעיבוד הטראומה שחוו האנשים במסיבה תוך הבנה, שחלקם היו תחת השפעה של חומרים משני תודעה. העמותה עוזרת ליותר מ-2000 אנשים ששרדו את המסיבה.
מחקריו

מחקריו של פרופ' סלומון, מתמקדים במנגנונים הקוגניטיביים והמוחיים של העצמי והמציאות. במחקר, מבקש סלומון לענות על שאלות בסיסיות: "כיצד המוח מאפשר לנו להרגיש שהגוף שלנו הוא שלנו (עצמי גופני), מה קורה שאנו חושבים על עצמנו (עצמי רפלקסיבי) וכיצד יש לנו תחושה של עצמי המתמשכת לאורך החיים (עצמי נרטיבי)". מחקריו, משלבים ניסויים קוגניטיביים בשילוב מציאות מדומה, מדדים ניורו-פיזיולוגים (EEG, fMRI, ECG) בבני אדם, כדי לבחון כיצד המוח בונה מודל של הגוף והעצמי.
במחקריו, הצליח להראות כי המוח בונה מודל של העצמי הגופני על ידי שילוב אותות המגיעים מהחושים וגם בחושים אינטרוספקטיביים (כגון הלב והנשימה) ותנועה מוטורית במערכות מוחיות ספציפיות. סלומון, בוחן גם את תפיסת העצמי בחולים עם פגיעות נירולוגיות ופסיכיאטריות, אשר מראים פגיעות במבנה העצמי, לדוגמה מחקריו הראו כי אנשים הסובלים מפסיכוזה מתקשים בהבחנה בין העצמי לאחר.
שאלה מחקרית נוספת הנחקרת במעבדה של סלומון היא כיצד המוח מחליט אם משהו הוא אמיתי או לא. תפיסת המציאות, נחשבת קריטריון מרכזי לאבחון בריאות נירולוגית ופסיכיאטרית. במחקר זה "UNREAL", הנתמך על ידי מענק מחקר של האיחוד האירופי(ERC), נבחן כיצד נבנה מודל המציאות במוחנו ואיך הוא מושפע במצבים פסיכיאטריים ועל ידי מתן של חומרים פסיכואקטיבים. עוד בוחנת המעבדה, כיצד תפיסת המציאות מתפתחת לאורך הילדות.
שיטות מחקר

סלומון הוא מהחלוצים העושים שימוש במציאות מדומה במחקר הקוגניטיבי ומציג כיצד כלי חדש זה מאפשר לבחון שאלות מדעיות חדשות בצומת של פסיכולוגיה, פילוסופיה וחקר המוח, דוגמת תחושות העצמי והמציאות. במחקריו, מבצע סלומון ניסויים במציאות מדומה, בשילוב אותות מוחיים וגופניים (תנועות עיניים, אותות מוטוריים קצב לב ונשימה), כדי להבין גם את החוויה הסובייקטיבית של הנבדק וגם את המדדים האובייקטיביים.
מאמריו

סלומון כתב ופרסם עשרות מאמרים, בין אלו:
The insula mediates access to awareness of visual stimuli presented synchronously to the heartbeat. Salomon, R. et al. (2016). Journal of Neuroscience, 36(18), 5115–5127.
Brain system for mental orientation in space, time, and person. Peer, M., Salomon, R. et al. (2015). Proceedings of the National Academy of Sciences, 112(35), 11072–11077.
Unconscious integration of multisensory bodily inputs in the peripersonal space shapes bodily self-consciousness. Salomon, R. et al. (2017). Cognition, 166, 174–183.
UnReal? Investigating the sense of reality and psychotic symptoms with virtual reality. Drori, G. et al. (2020), Journal of Clinical Medicine, 9(6), 1627.
Synchronous caregiving from birth to adulthood tunes humans’ social brain. Ulmer Yaniv, A., Salomon, R., et al. (2021). Proceedings of the National Academy of Sciences, 118(14), e2012900118.
Agency Deficits in a Human Genetic Model of Schizophrenia: Insights From 22q11DS Patients. Salomon, R. et al. (2021). Schizophrenia Bulletin.
The Principles of Art Therapy in Virtual Reality. Hacmun, I., Regev, D., & Salomon, R. (2018). Frontiers in Psychology, 9.
The dynamic boundaries of the Self: Serial dependence in the Sense of Agency. Stern, Y et al. (2022). Cortex, 152, 109–121.
מאמריו > פרסים

2020 - Founder and Director of V1 Excellence Program, Gonda Brain Research Center.
2020 - Organizing Committee Psychedelic Medicine Conference 2023, Tel Aviv.
2020-2022 Scientific Committee - Association for the Scientific study of Consciousness meeting Amsterdam.
2019 - Chief Organizer, 2020 Association for the Scientific study of Consciousness meeting in Tel Aviv (postponed due to Covid-19 to 2021).
2018 Representative for Israel in EU-COST action CA18106, The Neural Architecture of Consciousness.
2017 - Nominated as Director of Committees, Association for the Scientific study of Consciousness.
2007 European Science Foundation Outstanding presentation award.
מאמריו > מענקים

| שם מענק | שנת מענק |
| --- | --- |
European Research Council Starting Grant: 2021
Joy Ventures: 2019
Charles Roven Foundation Grant: 2018
National Institute for Psychobiology: 2017
Israeli Science Foundation Personal Grant: 2017
חייו האישיים

מתגורר עם בת זוגו בבנימינה ולהם שלושה ילדים.
הערות שוליים

↑  רועי סלומון באתר ORCID, באתר orcid.org
↑  בר-אילן לקהל הרחב - הקהל הרחב מוזמן להרצאה "האני במוחי: כיצד ולמה המוח יוצר את העצמי ואיך אפשר לשנותו" מאת ד"ר רועי סלומון מהמרכז הרב תחומי לחקר המוח באוניברסיטה. | פייסבוק, באתר www.facebook.com
↑   דני בר-און, איך בדיוק חומרים פסיכדליים משפיעים על המוח? חוקרים מתחילים להבין, באתר הארץ, 23 בפברואר 2023
↑  meeting of the th The 24 Association for the Scientific Study of Consciousness (ASSC), ASSC
↑  מארגנים: ד"ר יוחאי עתריה, פרופ' מולי להד, ד"ר עומר הורוביץ', הבסיס הקוגניטיבי והמוחי של חווית עצמי לא שגרתי בפסיכוזה (ד"ר רועי סלומון), באתר הסתדרות הפסיכולוגיים בישראל, ‏10-11/09/2019
↑  אילי פארי, ‏״אין תיעוד בעולם לכל כך הרבה אנשים שעוברים חוויה כזאת מזוויעה לצד שימוש בחומרים", באתר ‏מאקו‏, 18 באוקטובר 2023
↑  Mary-Elizabeth Gifford, After 260 Killed at Psychedelic-Trance Festival in Israel, Trauma Healing for Survivors Underway - Lucid News, ‏2023-10-31 (באנגלית אמריקאית)
↑  מעבדת המציאות המדומה: מתי אדם מבחין בשיבושים במציאות?, נבדק ב-2022-08-25
↑  UnReal, Salomon Lab (באנגלית אמריקאית)
↑  שרי שיין, ‏טיפול בפטריות הזיה: בעולם זה קורה, איפה עומדת ישראל?, באתר ‏מאקו‏, 4 בפברואר 2022
↑  מעבדת המציאות המדומה: איפה נמצאים גבולות העצמי?, נבדק ב-2022-08-25
↑  Roy Salomon, Roberta Ronchi, Jonathan Dönz, Javier Bello-Ruiz, The Insula Mediates Access to Awareness of Visual Stimuli Presented Synchronously to the Heartbeat, The Journal of Neuroscience: The Official Journal of the Society for Neuroscience 36, 2016-05-04, עמ' 5115–5127 doi: 10.1523/JNEUROSCI.4262-15.2016
↑  Sensorimotor Induction of Auditory Misattribution in Early Psychosis, academic.oup.com
↑  Roy Salomon, Jean-Paul Noel, Marta Łukowska, Nathan Faivre, Unconscious integration of multisensory bodily inputs in the peripersonal space shapes bodily self-consciousness, Cognition 166, 2017-09-01, עמ' 174–183 doi: 10.1016/j.cognition.2017.05.028
↑  Adi Ulmer Yaniv, Roy Salomon, Shani Waidergoren, Ortal Shimon-Raz, Synchronous caregiving from birth to adulthood tunes humans’ social brain, Proceedings of the National Academy of Sciences 118, 2021-04-06, עמ' e2012900118 doi: 10.1073/pnas.2012900118
↑  Salomon Lab, New paper: Agency Deficits in a Human Genetic Model of Schizophrenia, Salomon Lab, ‏2021-12-22 (באנגלית אמריקאית)
↑  Salomon Lab, New Paper: How do We Update our Sense of Self?, Salomon Lab, ‏2022-04-15 (באנגלית אמריקאית)
| --- | --- |
בקרת זהויות :  NLI: 987007499251605171  ORCID: 0000-0002-6688-617X  VIAF: 308275466   WorldCat (עם VIAF): 308275466
שגרירות ארצות הברית לכס הקדוש

| --- | --- |

אין תמונה חופשית
 מידע כללי
 כתובת:  Via Sallustiana, 49
 עיר:  רומא
 קואורדינטות:  41°54′24″N 12°29′31″E﻿ / ﻿41.9066051°N 12.4918327°E﻿ / 41.9066051; 12.4918327
 תאריך פתיחה:  1984
 דיפלומטיה
 חלק מ:  יחסי ארצות הברית–הוותיקן
 שגריר:  Callista Gingrich (אנ')
 שטח האמנה:  קריית הוותיקן קריית הוותיקן
 מדינה מיוצגת:  ארצות הברית ארצות הברית
 va.usembassy.gov
 =he
 
שגרירות ארצות הברית של אמריקה לכס הקדוש (באנגלית: Embassy of the United States to the Holy See) (או שגרירות הוותיקן) היא הנציגות הדיפלומטית של ארצות הברית של אמריקה לכס הקדוש, מונח המתייחס לממשל המרכזי האוניברסלי של הכנסייה הרומית הקתולית.
השגרירות הנוכחית עברה לבניין חדש בספטמבר 2015, בבניין נפרד באותו מתחם בו ממוקמת שגרירות ארצות הברית רומא.
השגרירות שכנה בעבר בגבעת אוונטינו שבווילה דומיזיאנה (Villa Domiziana) ברומא, איטליה, שנבנתה כמגורים פרטיים בשנת 1953.
בשנת 1994 רכשה ממשלת ארצות הברית את הנכס החדש עבור מבנה השגרירות לכס הקדוש.
ב־16 באוקטובר 2017 אושר מינוייה של קליסטה ל. גינגריץ "Callista Gingrich" (אנ') על ידי הסנאט האמריקני כשגרירה הבאה לכס הקדוש.
היסטוריה

היחסים הדיפלומטיים הרשמיים עם הכס הקדוש הוקמו בשנת 1984 על ידי הנשיא רונלד רייגן והאפיפיור יוחנן פאולוס השני. לארצות הברית לא היו יחסים דיפלומטיים עם הוותיקן מאז 1867.
הנציגות ברומא הפכה ל-"שגרירות ארצות הברית לכס הקדוש" (בראשותו של ויליאם וילסון) והשליח האפוסטולי בארצות הברית קיבל מעמד מלא ורשמי של נונציו, למעט הגדרתו כבכיר חברי הסגל הדיפלומטי ("ראש הסגל הדיפלומטי"), מנהג מקובל במרבית ארצות העולם.
השגרירות פועלת בשיתוף עם הכס הקדוש בנושאים גלובליים הכוללים: דמוקרטיה, שלום וביטחון, סחר בבני אדם, דיאלוג בין דתי, פיתוח וסיוע חוץ, וזכויות אדם
מתחם השגרירות הפך למוקד מחלוקת בלתי צפויה כאשר דווח בשגגה ב־27 בנובמבר 2013 כי השגרירות תיסגר.
השגרירות הייתה אמורה להיות מועברת בינואר 2015 לבניין גדול יותר הסמוך לשגרירות ארצות הברית באיטליה (אנ') מסיבות של עלות, ביטחון וקרבה לוותיקן. עם זאת, כחלק מדחיפה רחבה יותר לקיצוץ האבטחה בשגרירויות ארצות הברית, הקונגרס האמריקאי חסם את המהלך בשנת 2014.
שגרירות ארצות הברית לכס הקדוש, ששכנה בעבר בגבעת אוונטינו, עברה בספטמבר 2015 למבנה נפרד באותו מתחם של שגרירות ארצות הברית ברומא בכתובת: Via Sallustiana, 49
Rome.
ראו גם

הכס הקדוש
קריית הוותיקן
הערות שוליים

↑  "שגרירות ארצות הברית לכס הקדוש"  "Embassy Information". United States Embassy to the Holy See. Archived from the original on 2013-08-04. Retrieved 2013-07-27.
↑  קליסטה  גינגריץ מונתה לשגרירת ארצות הברית לוותיקן Callista Gingrich confirmed as US Ambassador to the Vatican". Catholic News Agency. Catholic News Agency. Retrieved 2017-12-01
↑  היסטוריית יחסי ארצות הברית-הכס הקדוש
↑  היסטוריה של הכס הקדוש וארצות הברית Current Issues". United States Embassy to the Holy See. Retrieved 2017-12-01.
↑  שגרירים קודמים וראשי משימה לכס הקדוש va.usembassy.gov/our-relationship/policy-history/chiefs-of-mission
↑  ג'ב בוש מנציח את המיתוס שאובמה סוגר את שגרירות הוותיקן Reilly, Mollie (November 27, 2013). "Jeb Bush Perpetuates Myth That Obama Is Closing The Vatican Embassy". Huffington Post.
↑  "הצעת החוק לבזבוז 2014..."  Drum, Kevin (16 January 2014). "The 2014 Spending Bill is Infested With Right-Wing Pet Rocks". www.motherjones.com. Mother Jones and the Foundation for National Progress. Retrieved 17 January 2014.
↑  כתובת שגרירות ארצות הברית לכס הקדוש: Via Sallustiana, 49 va.usembassy.gov/embassy
רכב שטח

רכב שטח הוא כלי תחבורה המיועד לנסיעה בדרכים שאינן סלולות. חלק מרכבי השטח מיועדים לנסיעה בשטח בלבד, אך מרביתם מאפשרים גם נסיעה טובה למדי בכביש. במשמעותו הרחבה מתייחס המונח לכל סוג של כלי רכב, החל מאופנועים וכלה במשאיות בעלות מספר גלגלים רב. במשמעותו הצרה, מקובל להתייחס במונח 'רכב שטח' בעיקר לכלי רכב ארבע-גלגליים.
"האמר (HMMWV)", רכב שטח צבאי